Turkiyaning Siirt viloyatidagi Shirvan shahrida mis konidagi o‘pirilish oqibatida 4 nafar konchi halok bo‘ldi, deb xabar bermoqda CNN Turk telekanali. Telekanal ma’lumotlariga ko‘ra, uyumlar ostida o‘ndan ko‘proq odam qolayotgan bo‘lishi mumkin. Voqea joyiga favqulodda xizmatlar va tez yordam avtomobillari yetib kelgan. Qutqaruv operatsiyasi tashkillashtirilgan. Anadolu axborot agentligining ma’lum qilishicha, mamlakat bosh vaziri Binali Yildirim voqeadan xabardor etilgan. U esa o‘z navbatida bu haqda vazirlarga axborot bergan.